
PARLAMENTUL ROMÂNIEI

CAMERA DEPUTAŢILOR

Bucureşti, 03.04.2007

          PL.x – 140/2007
	Comisia pentru politică externă                             

Nr. P.L. –x140/2007


	Comisia pentru apărare, ordine

publică şi siguranţă naţională

Nr.32/176/2007




RAPORT COMUN

asupra proiectului de Lege privind aprobarea Ordonanţei de urgenţă a Guvernului nr. 96/2006 pentru modificarea şi completarea Legii nr. 248/2005 privind regimul liberei circulaţii a cetăţenilor români în străinătate

1. În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică externă şi Comisia pentru apărare, ordine publică şi siguranţă naţională au fost sesizate, spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 96/2006 pentru modificarea şi completarea Legii nr. 248/2005 privind regimul liberei circulaţii a cetăţenilor români în străinătate, trimis cu adresa nr. PL-x 140 din 19 martie 2007, înregistrat sub nr. P.L. x140/2007, respectiv 32/176 din 20.03.2007. 
Consiliul Legislativ a avizat favorabil proiectul de lege, cu unele observaţii şi propuneri, conform avizului nr.1643 din 30 noiembrie 2006.

Comisia juridică, de disciplină şi imunităţi, cu nr. PL.x. – 140 din 28.03.2007, a avizat favorabil proiectul de lege.
Proiectul de lege supus dezbaterii are ca obiect de reglementare modificarea şi completarea Legii nr. 248/2005 în scopul transpunerii integrale în legislaţia naţională a Directivei 2004/38/CE a Parlamentului European şi a Consiliului privind dreptul la liberă circulaţie şi şedere pe teritoriul statelor membre pentru cetăţenii Uniunii şi pentru membrii familiilor acestora.

2. Proiectul de lege face parte din categoria legilor organice, potrivit art.73 din Constituţia României, republicată.
3. Proiectul de lege a fost adoptat de Senat în şedinţa din 12 martie 2007.
4. La lucrări a participat, în calitate de invitat, din partea Ministerului Administraţiei şi Internelor – domnul Cătălin Giulescu – consilier juridic în cadrul Direcţiei Generale Juridice. 
5. În conformitate cu prevederile art. 61 şi ale art. 63 din Regulamentul Camerei Deputaţilor, Comisiile au dezbătut proiectul de lege în şedinţe separate. La şedinţa Comisiei pentru politică externă au fost prezenţi 20 deputaţi din totalul de 24 de membri ai acesteia iar la şedinţa Comisiei pentru apărare, ordine publică şi siguranţă naţională au fost prezenţi 19 de deputaţi din totalul de 24 de membri.
6. Potrivit prevederilor art. 75 din Constituţia României, republicată, şi ale art.92  alin. (9) pct. 2 din Regulamentul Camerei Deputaţilor, republicat, în cazul acestei iniţiative legislative, Camera Deputaţilor este Cameră decizională.

În urma dezbaterilor, în şedinţele din 27 martie 2007, respectiv 3 aprilie 2007, cu unanimitate de voturi, Comisiile propun Plenului Camerei Deputaţilor adoptarea proiectului de Lege privind aprobarea Ordonanţei de urgenţă a Guvernului nr. 96/2006 pentru modificarea şi completarea Legii nr. 248/2005 privind regimul liberei circulaţii a cetăţenilor români în străinătate, în forma adoptată de Senat.
	Preşedinte,

Ştefan GLĂVAN
	Preşedinte,

Costică CANACHEU 
                                         

	Secretar, 

Vasile PRUTEANU
	Secretar, 

George SCUTARU 

Către

BIROUL PERMANENT
AL  CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege privind aprobarea Ordonanţei de urgenţă a Guvernului nr. 96/2006 pentru modificarea şi completarea Legii nr. 248/2005 privind regimul liberei circulaţii a cetăţenilor români în străinătate, trimis cu adresa nr. PL-x 140 din 19 martie 2007, înregistrat sub                      nr. P.L. x140/2007, respectiv 32/176 din 20.03.2007. 


În raport de obiectul şi conţinutul său, proiectul de lege face parte din categoria legilor organice.

	Preşedinte,

Ştefan GLĂVAN
	Preşedinte,

Costică CANACHEU 

